CELEX: 62011CN0476
Language: fi
Date: 2011-09-19 00:00:00
Title: Asia C-476/11: Ennakkoratkaisupyyntö, jonka Vestre Landsret (Tanska) on esittänyt 19.9.2011 — HK/Danmark, joka toimii Glennie Kristensenin valtuuttamana, v. Experian A/S

19.11.2011   
            
            
               FI
            
            
               Euroopan unionin virallinen lehti
            
            
               C 340/11
            
         Ennakkoratkaisupyyntö, jonka Vestre Landsret (Tanska) on esittänyt 19.9.2011 — HK/Danmark, joka toimii Glennie Kristensenin valtuuttamana, v. Experian A/S
   (Asia C-476/11)
   2011/C 340/20
   Oikeudenkäyntikieli: tanska
   
      Ennakkoratkaisua pyytänyt tuomioistuin
   
   Vestre Landsret
   
      Pääasian asianosaiset
   
   
      Kantaja: HK/Danmark, joka toimii Glennie Kristensenin valtuuttamana
   
      Vastaaja: Experian A/S
   
      Ennakkoratkaisukysymykset
   
   
               1)
            
            
               Onko neuvoston direktiivin 2000/78/EY (1) 6 artiklan 2 kohdassa säädettyä poikkeusta, joka koskee ikärajojen vahvistamista ammatillisten sosiaaliturvajärjestelmien eläke- tai työttömyysetuuksien saamisen (adgang til erhvervstilknyttede sociale sikringsordninger) edellytykseksi, tulkittava siten, että siinä annetaan jäsenvaltioille mahdollisuus poiketa yleisesti ammatillisten sosiaaliturvajärjestelmien kohdalla direktiivin 2 artiklassa olevasta kiellosta, joka koskee välitöntä tai välillistä ikään perustuvaa syrjintää, edellyttäen, että tästä ei aiheudu sukupuoleen perustuvaa syrjintää?
            
         
               2)
            
            
               Onko neuvoston direktiivin 2000/78/EY 6 artiklan 2 kohdassa säädettyä poikkeusta, joka koskee ikärajojen vahvistamista ammatillisten sosiaaliturvajärjestelmien eläke- ja työttömyysetuuksien saamisen edellytykseksi, tulkittava siten, että se ei ole esteenä sille, että jäsenvaltio pysyttää oikeustilan, jossa työnantaja voi osana palkkaa maksaa iän mukaan porrastettuja eläkemaksuja, mikä merkitsee esimerkiksi sitä, että työnantaja maksaa kuuden prosentin eläkemaksun alle 35-vuotiaista työntekijöistä, kahdeksan prosentin eläkemaksun 35–44-vuotiaista työntekijöistä ja kymmenen prosentin eläkemaksun yli 45-vuotiaista työntekijöistä, edellyttäen, että tästä ei aiheudu sukupuoleen perustuvaa syrjintää?
            
         
      (1)  Yhdenvertaista kohtelua työssä ja ammatissa koskevista yleisistä puitteista 27.11.2000 annettu neuvoston direktiivi 2000/78/EY (EYVL L 303, s. 16)